
转讜住驻讜转



讛谞砖讗专 讘讙讜讘讛 砖讛讜讗 讗讞讚 诪讻''讚 讬砖讗专 砖讬注讜专 讛讬专讜砖诇诪讬 讬转专 讘讚讘专 诪讜注讟 讜诇讞讜诪专讗 诇讗 讚拽 讜注讜讚 诪驻专砖 讚讘讬专讜砖诇诪讬 讗讬讬专讬 讘注讙讜诇讜转 砖讬讜讻诇 诇专讘注 讗爪讘注讬诐 注诇 讗爪讘注讬诐 诪转讜讻诐 讚讛讜讬 转讬诇转讗 讟驻讬 讻讚讗诪专 专讬讘讜注讗 诪讙讜 注讬讙讜诇讗 驻诇讙讗 驻讬专讜砖 驻诇讙讗 砖诇 专讬讘讜注 讛驻谞讬诪讬 讜讻砖转住讬专 砖诇讬砖 诪讙讜讘讛 砖讛诐 讬''讙 讞讜诪砖讬谉 讜讞爪讬 讬砖讗专讜 讟' 讞讜诪砖讬谉 砖讛诐 讗爪讘注讬诐 讞住专 讞讜诪砖 讜讛转诐 谞拽讟 讞住专 砖转讜转 谞拽讟 讻驻讬 讛讬专讜砖诇诪讬 讜讛讬专讜砖诇诪讬 诇讗 讚拽 诇讞讜诪专讗 讜讛讗 讚讬住讚 讛驻讬讬讟 (砖诐) 诇专讬讘讜注 讻讜住 讬砖讜注讜转 诇讗 砖讛讜讗 诪专讜讘注 讗诇讗 拽讗诪专 砖讗讜转讜 专讘讬注讬转 诪讜讻谉 诇讚' 讻讜住讜转 砖诇 驻住讞 砖谞讬转拽谞讜 讻谞讙讚 讙讗讜诇讛 讜讬砖讜注讛: 讗诪讛 注诇 讗诪讛 讗讚诐 诪讞讝讬拽 注诐 讘讙讚讬讜 讗诪讛 讘讗诪讛 讻讚讗诪专讬' 讘注讬专讜讘讬谉 诪拽讜诪讜 砖诇 讗讚诐 讗诪讛 讜讘砖诪注转讗 讚讻讜讻讬谉 (讘''讘 讚祝 拽讗.) 诪砖诪注 讚讻讜讱 诪讞讝讬拽 讗诪讛 注诐 讚讜驻谞讬 讛讗专讜谉 讗诇诪讗 讙讜祝 讛讗讚诐 讗讬谉 诪讞讝讬拽 讗诪讛 讜讘诪拽讜讛 讚讘注讬谞谉 讗诪讛 讻讚讬 砖讬讻谞住 讘专讬讜讞 注诐 讝专讜注讜转讬讜 讚讗讬谉 谞讚讘拽讬谉 诇讙讜驻讜: 讘专讜诐 砖诇砖 讗诪讜转. 讜讗注''讙 讚拽讜诪转 讗讚诐 砖诇砖 讗诪讜转 讘诇讗 讛专讗砖 讜诇讻讱 诪爪专讬讱 讘讻讜讻讬谉 讗专讘注 讗诪讜转 讘砖讘讬诇 讛专讗砖 讜注讜讘讬 讛讚驻讬谉 讘诪拽讜讛 住讙讬 讘砖诇砖 讗诪讜转 讚讻砖讟讜讘诇 注讜诇讬谉 讛诪讬诐 诇诪注诇讛 讜诪讬讬专讬 讻砖讛讻诇讬 讙讘讜讛 诪砖诇砖 讗诪讜转 讚讗诐 诇讗 讻谉 讻砖讬讻谞住 讬驻诇讜 讛诪讬诐 诇诪讟讛 讜讬讞住专 讛砖讬注讜专 讜讘转专讙讜诐 (砖谞讬 驻''讟) 讚诪讙讬诇讛 讚讞砖讬讘 砖诇砖 讗诪讜转 诇讻诇 讗' 拽讟讜注讬 专讗砖 讛讬讜: 讗诪转讗 讘讗诪转讗 讛讬讻讬 讬转讬讘. 讜讗''转 讗驻讬诇讜 讗讬 讗诪转讗 讘讗诪转讗 讬转讬讘 转讬拽砖讬 诇讬讛 讛讬讗讱 讬讻讜诇 诇讛讟讘讬诇 讛砖诇讞谉 讗诪转讬诐 讗专讻讜 讜讗诪讛 讜讞爪讬 拽讜诪转讜 讘诪拽讜讛 讚讛讜讬 讗诪讛 注诇 讗诪讛 讜讬''诇 砖注诐 讛专讙诇讬诐 讛讬转讛 拽讜诪转讜 讗诪讛 讜讞爪讬 讜讛专讙诇讬诐 诇讗 讛讬讜 诪讞讜讘专讬谉 注诐 讛砖诇讞谉 讜讻谉 驻讬专砖 专砖''讬 讘驻专砖转 转专讜诪讛: 讘讬诐 砖注砖讛 砖诇诪讛. 讜讘讬专讜砖诇诪讬 驻专讬讱 讜讛诇讗 砖讗讜讘讬谉 讛谉 讜讗注''讙 讚讻诇讬 砖诪讞讝讬拽 诪' 住讗讛 讘诇讞 砖讛谉 讻讜专讬诐 讘讬讘砖 讗讬谞讜 诪拽讘诇 讟讜诪讗讛 讚讗讬谉 诪讬讟诇讟诇 诪诇讗 讜专讬拽谉 诇注谞讬谉 砖讗讬讘讛 讻诇讬 讛讜讗 讻讚讗诪专 讘讬''讞 讚讘专 (砖讘转 讚祝 讟讝:) 讙讘讬 讛诪谞讬讞 讻诇讬诐 转讞转 讛爪讬谞讜专 讻讜' 讜注讜讚 讬诐 砖注砖讛 砖诇诪讛 讛讬讛 砖诇 谞讞讜砖转 讜诪拽讘诇 讟讜诪讗讛 讗注''讙 讚讗讬谉 诪讬讟诇讟诇 诪诇讗 讜专讬拽谉 讚讚讜拽讗 讻诇讬 注抓 讗讬转拽砖 诇砖拽 讜诪砖谞讬 转讬驻转专 讘砖讛讬讜 专讙诇讬 讛砖讜讜专讬诐 砖讛讬讛 注讜诪讚 注诇讬讜 谞拽讜讘讬诐 讻诪讜爪讬讗 专诪讜谉 讜讛讬讜 诪讞讜讘专讬谉 诇诪注讬讬谉 砖转讞转讬讛谉 讜讛讗 讚谞拽讟 讻诪讜爪讬讗 专诪讜谉 讛讬讬谞讜 诇讘讟诇 讛砖讜讜专讬诐 诪转讜专转 讻诇讬 砖诇讗 讬拽讘诇 讟讜诪讗讛 讗讘诇 诇讛讻砖讬专 讛诪讬诐 砖讘讬诐 住讙讬 讻砖驻讜驻专转 讛谞讜讚 讻讚转谞谉 讘驻''讜 讚诪拽讜讗讜转 (诪砖谞讛 讛) 讜诪讟讘讬诇讬谉 讘砖讬讚讛 转讬讘讛 讜诪讙讚诇 砖讛谉 谞拽讜讘讬谉 讻砖驻讜驻专转 讛谞讜讚 讜诪讜专讬 讛专''专 讬讞讬讗诇 驻讬' 讚爪专讬讱 讻讗谉 讻诪讜爪讬讗 专诪讜谉 诇驻讬 砖讛砖讜讜专讬诐 诪驻住讬拽讬谉 讘讬谉 讛讬诐 诇诪注讬讬谉 讜讛讜讛 诇讬讛 讻讛讜专拽 诪讻诇讬 讗诇 讻诇讬 讻讬讜谉 讚诪专讞拽讬 讟讜讘讗 讜爪专讬讱 砖讬讘讜讗讜 砖诐 诪讬诐 讘砖驻注 讜讛讘讬讗 专讗讬讛 诪转讜住驻转讗: 讗专讘注讛 讻讜住讜转. 讬专讜砖诇诪讬 转诪谉 转谞讬谞谉 讗讬谉 诪讘砖诇讬诐 讬讬谉 砖诇 转专讜诪讛 诪驻谞讬 砖讛讜讗 诪诪注讬讟讜 专' 讬讛讜讚讛 诪转讬专 诪驻谞讬 砖诪砖讘讬讞讜 讗''专 讬讜讞谞谉 诪讬讞诇驻讗 砖讬讟转讬讛 讚专讘讬 讬讛讜讚讛 驻讬' 讚拽转谞讬 转讜专诪讬谉 讬讬谉 砖讗讬谞讜 诪讘讜砖诇 注诇 讛诪讘讜砖诇 讗讘诇 诇讗 诪谉 讛诪讘讜砖诇 注诇 砖讗讬谞讜 诪讘讜砖诇 讜诇讻讱 诪讞诇讬祝 讜转谞讬 讗讬谉 诪讘砖诇讬谉 讬讬谉 砖诇 转专讜诪讛 诪驻谞讬 砖诪诪注讬讟讜 讚讘专讬 专讘讬 讬讛讜讚讛 讜讞讻诪讬诐 诪转讬专讬谉 诪驻谞讬 砖诪砖讘讬讞讜 讜专讘讬 讗诇注讝专 驻诇讬讙 注诇讬讛 讛转诐 讜诇讗 诪讞诇讬祝 讜讛诇讻讛 讻专讘讬 讬讜讞谞谉 讜讻专讘谞谉 讜讗诐 讻谉 讬讜爪讗讬谉 讗专讘注 讻讜住讜转 讘诪讘讜砖诇 讜诪拽讚砖讬谉 注诇讬讜 讜诪讘专讻讬谉 注诇讬讜 讘驻讛''讙: 专讘讗 讗诪专 讻讜住 砖诇 讘专讻讛 讗讬谉 诪爪讟专祝 诇专注讛. 讗注''讙 讚专讘讗 讙讜驻讬讛 拽讗诪专 诇拽诪谉 讜讬砖诪专讱 诇专注讛 诇讗 诪爪讟专祝 讜讚' 讗讬谉 讘讛诐 诪砖讜诐 讝讜讙讜转 转讬专抓 专砖讘''诐 讚讛讬讬谞讜 讚讜拽讗 诪诪讝讬拽讬谉 讗讘诇 诇讻砖驻讬诐 讗讬讻讗 诇诪讬讞砖:

专讘讬谞讜 讞谞谞讗诇

讗"专 讞住讚讗 专讘讬注讬转 砖诇 转讜专讛 讗爪讘注讬诐 注诇 讗爪讘注讬诐 讘专讜诐 [讗爪讘注讬诐] 讜讞爪讬 讗爪讘注 [讜讞讜诪砖 讗爪讘注] 讜讘讙讜讚诇 讻讚转谞讬讗 讜专讞抓 讘诪讬诐 讗转 讻诇 讘砖专讜 讘诪讬诐 诪讬 诪拽讜讛 讗转 讻诇 讘砖专讜 诪讬诐 砖讻诇 讘砖专讜 注讜诇讛 讘讛谉 讜讻诪讛 讛谉 讗诪讛 注诇 讗诪讛 讘专讜诐 砖诇砖 砖讬注专讜 讞讻诪讬' 诪讬 诪拽讜讛 讗专讘注讬诐 住讗讛 驻讬' 专讘讬注讬转 砖诇 转讜专讛 讘讬爪讛 讜诪讞爪讛 讻讬 讛诇讜讙 讛讜讗 砖砖讛 讘讬爪讬诐 专讘讬注讬转 讛讬讗 讘讬爪讛 讜诪讞爪讛 讜转谞谉 诇讜讙 讜讞爪讬 诇讜讙 讜专讘讬注讬转 讗诇诪讗 专讘讬注讬转 专讘讬注 诇讜讙 讛讜讗 讛讬谉 讛讜讗 砖谞讬诐 注砖专 诇讜讙 砖谞讗诪专 砖诪谉 诪砖讞转 拽讚砖 讬讛讬讛 讝讛 诇讬 讝讛 讘讙讬诪讟' 讬"讘 (讛讜讗) 谞诪爪讗 砖讬注讜专 讛讛讬谉 讬"讘 诇讜讙 讜讛谉 诪"讞 专讘讬注讬讜转 砖讛谉 注"讘 讘讬爪讬诐 讜砖讬注讜专 讛拽讘 讗专讘注转 诇讜讙讬谉 砖讛谉 讟"讝 专讘讬注讬讜转 讻讚转谞谉 讛诇诇 讗讜诪专 诪诇讗 讛讬谉 诪讬诐 砖讗讜讘讬谉 驻讜住诇讬谉 讗转 讛诪拽讜讛 讜讻诪讛 砖讬注讜专 讛讛讬谉 砖谞讬诐 注砖专 诇讜讙 讘"砖 讗讜诪专 转砖注转 拽讘讬谉 砖讛谉 诇"讜 诇讜讙 讗诇诪讗 拽讘 讗专讘注转 诇讜讙讬谉 讛讬讗 砖讬注讜专 讛住讗讛 砖砖转 拽讘讬谉 砖讛谉 砖谞讬 讛讬谞讬谉 砖讛谉 讻"讚 诇讜讙 砖讛谉 爪"讜 专讘讬注讬讜转 砖讛谉 拽诪"讚 讘讬爪讬诐. 讗讬驻讛 砖诇砖转 住讗讬谉 砖讛谉 讬"讞 拽讘讬谉 砖讛谉 (讚') [讜讬"讜] 讛讬谞讬谉 砖讛谉 (专"爪) [注"讘] 诇讜讙讬谉 砖讛谉 专驻"讞 专讘讬注讬讜转 砖讛谉 转诇"讘 讘讬爪讬诐 砖讬注讜专 讞诇讛 (诪注砖讬专讬转) [讛讜讗 注砖讬专讬转] 讛讗讬驻讛 (讜注讜诪专) 讝讛 讛讜讗 诪"讙 讘讬爪讬诐 讜讞讜诪砖 讘讬爪讛 讜讻谉 砖讬注讜专 讞诇转 诪爪讛 讘驻住讞:
专讘讬注讬转 砖诇 转讜专讛 讗爪讘注讬诐 注诇 讗爪讘注讬诐 讘专讜诐 讗爪讘注讬诐 讜讞爪讬 讗爪讘注 [讜讞讜诪砖 讗爪讘注] 讜讘讙讜讚诇 砖讛谉 讘转讘专讬转讗 讬"讗 讗爪讘注讜转 讞住专 讞讜诪砖 讗爪讘注 讘讗爪讘注 专讜讞讘 讜讘讗爪讘注 专讜诐. 诪讬 诪拽讜讛 讗诪讛 注诇 讗诪讛 讘专讜诐 砖诇砖 砖讬注专讜诐 讞讻诪讬诐 讗专讘注讬诐 住讗讛 讜讻诇 住讗讛 砖砖转 拽讘讬谉 讜讻诇 拽讘 讗专讘注 诇讜讙讬谉 讜讻诇 诇讜讙 讗专讘注 专讘讬注讬讜转 谞诪爪讗 砖讬注讜专 讛诪拽讜讛 转转拽"住 诇讜讙 讙' 讗诇驻讬诐 转转"诪 专讘讬注讬讜转 讜讛讗诪讛 讜' 讟驻讞讬诐 讜讻诇 讟驻讞 讚' 讗爪讘注讜转 讘讙讜讚诇 讻砖转讞诇讜拽 诪' 住讗讛 诇讙' 讗诪讜转 谞诪爪讗 讘讻诇 讗诪讛 注诇 讗诪讛 讘专讜诐 [讗诪讛] 讬"讙 住讗讬谉 讜砖诇讬砖 住讗讛 讜谞诪爪讗 讘讗诪讛 注诇 讗诪讛 讘专讜诐 讟驻讞 砖讛讜讗 砖转讜转 讗诪讛 住讗转讬诐 讜讞诪砖转 诇讜讙讬谉 讜砖诇讬砖 诇讜讙 谞诪爪讗 注诇 讝讛 讛讞砖讘讜谉 讘讗诪讛 注诇 讗诪讛 讘专讜诐 讗爪讘注 砖讛讜讗 专讜讘注 讟驻讞 讬"讙 诇讜讙 讜砖诇讬砖 讜谞诪爪讗讜 讘讗诪讛 注诇 讗诪讛 讘专讜诐 (讗爪讘注) [讗诪讛] 讬"讙 讗诇祝 (讜转转谞"讚) [讜转转讻"讚] 讗爪讘注 谞诪爪讗讜 (讘讚') [讘讙'] 讗诪讜转 讗讞讚 讜诪' 讗诇祝 讗爪讘注 讜转注"讘 讗爪讘注讜转 讘讗爪讘注 [讗讜专讱 讜讘讗爪讘注] 专讜讞讘 讜专讜诐 讗爪讘注 讜讻砖转讞砖讜讘 诪' 住讗讛 砖讬注讜专 讛诪拽讜讛 讘讻诇 住讗讛 爪"讜 专讘讬注讬讜转 讻诪讜 砖讘讗专谞讜讛讜 诇诪注诇讛 谞诪爪讗讜 讙' 讗诇驻讬诐 转转"诪 专讘讬注讬讜转 砖讬注讜专 讛诪拽讜讛 注讜讚 讞砖讜讘 讻"讚 讗讜专讱 讘讬"讘 专讜讞讘 讜拽讘 讜砖谞讬 砖诇讬砖讬 拽讘 讘讜' 专讜讞讘 拽讘 讞住专 砖转讜转 砖讛讜讗 讙' 专讘讬注讬讜转 讛拽讘 讜砖诇讬砖 (讻"讙) [讘讙'] 专讜讞讘 专讘讬注 讛拽讘 讜砖谞讬 砖诇讬砖讬 专讘讬注 砖讛谉 注砖专 讘讬爪讬诐 讘专讜讞讘 讗爪讘注 砖诇砖 讘讬爪讬诐 讜砖诇讬砖 讘讬爪讛 注讚 讻讗谉 诪讚转 讛专讜讞讘 诪讻讗谉 讜讗讬诇讱 诪讚转 讛讗讜专讱 讬"讘 讗爪讘注 讗讜专讱 讘讗爪讘注 专讜讞讘 讜讘专讜诐 讗爪讘注 讘讬爪讛 讜砖谞讬 砖诇讬砖讬 讘讬爪讛 谞诪爪讗讜 讘讬爪讛 讜砖谞讬 砖诇讬砖讬讛 [砖讛谉] 注砖专讛 砖转讜转讬 讘讬爪讛 (谞砖讗专) [诪讞讝讬拽] 讬"讘 讗爪讘注讜转 讗讜专讱 讘专讜诐 讗爪讘注 讜专讜讞讘 讗爪讘注 讻砖转讞诇讜拽 讗诇讜 讬"讘 讗爪讘注讜转 诇讬' 砖转讜转讬讛谉 诪讙讬注 诇讻诇 砖转讜转 讗爪讘注 讜讞讜诪砖 讗爪讘注 讛讜爪讗 诪讛谉 讗爪讘注 讜讞讜诪砖 诇砖转讜转 讛讗' 谞砖转讬讬专讜 讬"讗 讗爪讘注讜转 讞住专 讞讜诪砖 讗爪讘注 诇讟' 砖转讜转讬讛谉 砖讛谉 讘讬爪讛 讜诪讞爪讛 砖讛讬讗 专讘讬注讬转 砖诇 转讜专讛 注讜讚 讚专讱 讗讞专转 讻砖转讞诇讜拽 拽诪"讗 讗诇祝 讗爪讘注 讜转注"讘 讗爪讘注讜转 诇讙' 讗诇驻讬诐 讜转转"诪 专讘讬注讬讜转 [讬讙讬注] 讬"讗 讗爪讘注讜转 驻讞讜转 讞讜诪砖 诇讻诇 专讘讬注讬转 谞诪爪讗讬诐 讘讻诇 专讘讬注 讬"讗 讗爪讘注 讞住专 讞讜诪砖 讗爪讘注:




转讗谞讬 专"讞 讬诐 砖注砖讛 砖诇诪讛 诪讞讝讬拽 拽"谞 诪拽讜讛 讟讛专讛 讻讘专 驻专砖谞讜讛讜 讘注讬专讜讘讬谉 讘诪拽讜诪讜 驻讬' 诪讘讜讗专:




诇讗 讬驻讞转讜 诇讜 讻讜'. 讗驻砖专 诪转拽谞讬 专讘谞谉 诪讬诇转讗 讚讗讬转 讘讛 住讻谞讛 讜讛转谞讬讗 诇讗 讬讗讻诇 转专讬 讜诇讗 讬砖转讛 转专讬 讜诇讗 讬注砖讛 爪专讻讬讜 转专讬 讜驻专拽讬' 诇讬诇 砖诪讜专讬诐 讛诪砖讜诪专 诪讻诇 讛讬讝拽 专讘讗 讗诪专 讻讜住 砖诇 讘专讻讛 诪爪讟专祝 诇讟讜讘讛 讜诇讗 诇专注讛 讜讻砖转住讬专 讻讜住 砖诇 讘专讻讛 谞砖讗专讜 讙' 讻讜住讜转.





讛诪讗讬专讬

砖诇讞谉 讛诪拽讚砖 讬专讗讛 诪讻讗谉 砖讛讜讗 爪专讬讱 讟讘讬诇讛 注诐 砖讗专 讻诇讬诐 砖讛讬讜 诪讟讘讬诇讬谉 讗讞专 讛专讙诇 讻诪讜 砖讛转讘讗专 讘住讜祝 讞讙讬讙讛 讜诪"诪 讛转讘讗专 砖诐 砖讛砖诇讞谉 诇讗 讛讬讛 讘讻诇诇 讝讛 讜诪讝讛讬专讬诐 讛讬讜 讻诇 讬诪讬 讛专讙诇 砖诇讗 诇讬讙注 讘砖诇讞谉 诪驻谞讬 砖讗讬 讗驻砖专 诇住诇拽讜 诇讛讟讘讬诇讜 砖讛专讬 谞讗诪专 讘讛 诇驻谞讬 转诪讬讚 讻诪讜 砖讘讬讗专谞讜 砖诐 讜诪"诪 谞专讗讛 砖讗诐 谞讟诪讗转 讘诪拽专讛 注诇 讻诇 驻谞讬诐 诪讟讘讬诇讬' 讗讜转讛 讜注诇 讚专讱 讝讛 讗转讛 诪驻专砖讛 讘讚专讱 讝讜 讜讻谉 讗转讛 讬讻讜诇 诇驻专砖讛 讘砖诇讞谉 砖诇 讝讛讘 砖讛讬讛 讘驻转讞 讛讗讜诇诐 砖讘讜 讛讬讜 谞讜转谞讬诐 诇讞诐 讛驻谞讬诐 讘讬爪讬讗转讜:



讘讻诪讛 诪拽讜诪讜转 讘讬讗专谞讜 砖讘讗讜转诐 讛讝诪谞讬诐 讛讬讜 讛注诐 谞诪砖讻讬诐 讗讞专 讚讘专讬' 讛诪讜谞讬讬诐 讻诇讞砖讬诐 讜谞讞砖讬诐 讜驻注讜诇讜转 讛诪讜谞讬讜转 讜讻诇 砖诇讗 讛讬讛 讘讛诐 住专讱 注讘讜讚讛 讝专讛 讜讚专讻讬 讛讗诪讜专讬 诇讗 讞砖砖讜 讘讛诐 讞讻诪讬诐 诇注拽专诐 讜讻诇 砖讻谉 讘诪讛 砖讛讬讛 讛专讙讬诇讜转 讗爪诇诐 讘讜 讻诇 讻讱 砖讛讬讛 讟讘注诐 诪拽讘诇 讘注谞讬谉 讞讝讜拽 讗讜 讞讜诇砖讛 讜讻诪讜 砖讛注讬讚讜 讘住讜讙讬讗 讝讜 讚拽驻讬讚 拽驻讚讬谞谉 诇讬讛 讚诇讗 拽驻讬讚 诇讗 拽驻讚讬谞谉 诇讬讛 讜诪诪讬谉 讚讘专讬诐 讗诇讜 讛讜讗 砖讛讬讜 专讙讬诇讬诐 诇讛讝讛专 诪谉 讛讝讜讙讜转 讜讻砖转拽谞讜 讞讻诪讬诐 讗专讘注 讻讜住讜转 砖诇讗 诇讙专讜注 讗讜 诇讛讜住讬祝 诪爪讚 讗讜转诐 讛讛讘诇讬诐 讛讜爪专讻讜 诇专讜讘 专讙讬诇讜转诐 诇转转 讟注诐 诇讚讘专讬讛诐 讜讛讜讗 砖讗诪专讜 诇讬诇 砖诪讜专讬诐 讛讜讗 诇讬诇讛 讛诪砖讜诪专 讜讘讗 诪谉 讛诪讝讬拽讬谉 讜讻讘专 谞诪谞注讜 诪讟注诐 讝讛 诪诇讜诪专 讘讛 讘专讻讛 诪注讬谉 砖讘注 讗诐 讞诇 讘砖讘转 砖讛专讬 诇讗 谞转拽谞讛 讗诇讗 诪驻讞讚 讛诪转讗讞专讬诐 诇讘讗 讻讙讜谉 注诐 砖讘砖讚讜转 讜讻谉 讗诪专讜 砖讻讜住 砖诇 讘专讻讛 讗讞专 砖讗讬谞讜 诪注谞讬谉 讛住讚专 诪爪讟专祝 诇讟讜讘讛 专"诇 诇讘讟诇 转讜专转 讝讜讙讜转 诪谉 讛砖谞讬诐 砖注讘专讜 讜讗讬谞讜 诪爪讟专祝 诇专注讛 诇讛讞讝讬专 讘讚讬谉 讝讜讙讜转 讘爪讬专讜祝 讻讜住 砖诇 讛诇诇 讛讘讗 讗讞专讬讜 讗诐 诪驻谞讬 砖讗讬谞讜 诪住讚专 讛驻住讞 讻诪讜 砖讻转讘谞讜 讗诐 诪驻谞讬 砖讗讜转谉 砖诇砖 砖诪转讞诇转 讗讻讬诇讛 注讚 住讜祝 讗讻讬诇讛 讛诐 讞砖讘讜谉 讗讞讚 讜讛专讘讬注讬 砖讛讜讗 讗讞专 讗讻讬诇讛 讛讜讗 讞砖讘讜谉 讗讞专 讜讻谉 驻专砖讜讛 讘讚专讱 讗讞专转 砖讻诇 讗讞讚 诪讛诐 诪爪讜讛 讘驻谞讬 注爪诪讛 讛讬讗 讜讗讬谉 爪讬专讜祝 诇讗讞讚 注诐 讞讘专讜:





诪讛专砖"讗 - 讞讬讚讜砖讬 讛诇讻讜转

讘讚"讛 讗诪讛 注诇 讻讜' 讻讚讗诪专讬谞谉 讘注讬专讜讘讬谉 诪拽讜诪讜 讻讜' 注讻"诇 讻爪"诇 讜诪砖诪注 诇讬讛 讛讛讬讗 讚注讬专讜讘讬谉 讗诪讛 注诐 讘讙讚讬讜 砖讛讜诇讱 讘讜 讛讗讚诐 讚诇讗讜 讘注专讟讬诇讗讬 讗讬讬专讬 讜拽"诇:


讘讚"讛 讚' 讻讜住讜转 讻讜' 诪驻谞讬 砖诪诪注讬讟讜转 讚讘专讬 专' 讬讜讚讗 讻讜' 注讻"诇 讜讛"讛 讚讛"诪 诇诪转谞讬 专' 讬讜讚讗 讗讜诪专 诪驻谞讬 砖诪讙专注讜 讚讛讗 诪讛讗讬 讟注诪讗 拽住讘专 讚讗讬谉 转讜专诪讬谉 诪谉 讛诪讘讜砖诇 注诇 砖讗讬谞讜 诪讘讜砖诇 讜拽"诇:





诪讛专砖"讗 - 讞讬讚讜砖讬 讗讙讚讜转

诇讬诇  砖诪讜专讬诐 诇讬诇讛 诪砖讜诪专 讜讘讗 诪谉 讛诪讝讬拽讬谉 讻讜'. 诇讬诇 砖诪讜专讬诐 讚专讬砖讗 讚讛讗讬 拽专讗 驻讬' 专砖"讬 讘讞讜诪砖 砖讛讬讛 讛拽讘"讛 砖讜诪专 讜诪爪驻讛 诇拽讬讬诐 讛讘讟讞转讜 讻讜' 讜讛讬讬谞讜 讚讻转讬讘 讘讬讛 砖诪讜专讬诐 讛讜讗 诇讛' 讗讘诇 住讬驻讗 讚讛讗讬 拽专讗 讚讻转讬讘 讘讬讛 砖诪讜专讬诐 诇讻诇 讘谞讬 讬砖专讗诇 拽讗诪专 讛讻讗 讚讛讬讬谞讜 诪砖讜诪专 诪谉 讛诪讝讬拽讬谉 讻诪"砖 讜诇讗 讬转谉 讛诪砖讞讬转 讙讜' 讜诪讚讻转讬讘 诇讚讜专讜转诐 拽讗诪专 诪砖讜诪专 讜讘讗 讘讻诇 讚讜专 讜讚讜专 讜讚讜"拽:





专砖"砖

讙诪专讗 讗专讘注讛 讻住讬 转拽讬谞讜 专讘谞谉 讻诇 讞讚 讜讞讚 诪爪讜讛 讘讗驻讬 谞驻砖讬讛 讛讜讗. 诪讻讗谉 谞"诇 讚讚' 讻讜住讜转 讗讬谉 诪注讻讘讬谉 讝讛 讗转 讝讛 讜讗诐 讗讬谉 诇讜 讗诇讗 砖诇砖 讬砖转讛 讻讜诇谉] :





讛讙讛讜转 讬注讘"抓

转讜住' 住讚"讛 讗专讘注讛. 讜讗"讻 讬讜爪讗讬谉 讚' 讻讜住讜转 讘诪讘讜砖诇 讻讜'. 谞"讘 注诪"砖 讘住"讚 讘驻' 讛诪讜讻专 驻讬专讜转 讜注诪讜状拽 讗"讞 住专"讘:





讘谉 讬讛讜讬讚注

诇址讬职诇指讛 讛址诪职砖讈只诪旨指专 讜旨讘指讗 诪执谉 讛址诪旨址讝旨执讬拽执讬诐. 谞专讗讛 诇讬 讛讻讜讜谞讛 讻讬 讗讜转讛 讛诇讬诇讛 讙讘专 讗讘专讛诐 讗讘讬谞讜 注诇 讗讜转诐 讛诪诇讻讬诐 讘谞住 砖讛讬讛 诇讬诇 讟"讜 谞讬住谉 讜讙诐 讘诇讬诇 讟"讜 谞讬住谉 谞注砖讛 讛谞住 诇砖专讛 讗讘讬谞讜 注鈥溩� 讘讗讘讬诪诇讱, 讙诐 讘讝讜 讛诇讬诇讛 谞讬爪讜诇 讬注拽讘 讗讘讬谞讜 注"讛 诪谉 砖专 注砖讜 讘讛讗讘拽讜 注诪讜 讜讝讛讜 诪职砖讈只诪旨指专 讜旨讘指讗 诪砖谞讬诐 拽讚诪讜谞讬讜转 砖讛讬讛 讘讜 讻诪讛 砖诪讬专讜转 诪执谉 讛址诪旨址讝旨执讬拽执讬谉 讛诐 讛讗讜讬讬讘讬诐 砖诇 讛爪讚讬拽讬诐.



诇止讗 讬止讗讻址诇 讗指讚指诐 '转旨职专值讬', 讜职诇止讗 讬执砖讈职转旨侄讛 '转旨职专值讬'. 讛谞讛 注谞讬谉 讝讛 砖诇 讛讝讜讙讜转 讬驻诇讗 诇诪讛 讛砖讚讬诐 讛讬讜 诪转拽谞讗讬谉 讜砖讜诇讟讬谉 讘讝讜讙讜转? 讜讗讬谉 诇讱 讚讘专 讘注讜诇诐 砖讗讬谉 诇讜 讟注诐 谞住转专!
讜谞专讗讛 诇讬 讘住"讚 讚讬讚讜注 讚住讟专讗 讚拽讚讜砖讛 砖专讬 讘讞讬讘讜专讗 讜住讬讬诐 讘讞讬讘讜专讗 讗讱 讛住讬讟专讗 讗讞专讗 砖专讬 讘讞讬讘讜专讗 讜住讬讬诐 讘驻讬专讜讚讗 讜讻谞讝讻专 讘讝讜讛专 诪砖驻讟讬诐 讚祝 爪"讛 讜讛讚讘专 诪驻讜专砖 讛讬讟讘 讘砖注专 诪讗诪专讬 专砖讘"讬 诇专讘讬谞讜 讛讗专"讬 讝"诇 讻讬 讛拽诇讬驻讜转 讘转讞讬诇讛 讛讬讜 讛讝讻专 讜讛谞拽讘讛 讚讘讜拽讬诐 讗讞讜专 讘讗讞讜专 讜讗讞专 讻讱 谞谞住专讜 讜谞注砖讜 讘驻讬专讜讚讗 讜谞讻谞住 砖讘转 讘专讗砖讬转 讜诇讗 讛讬讜 讬讻讜诇讬诐 诇讞讝讜专 诇讛讚讘拽 驻谞讬诐 讘驻谞讬诐 讜谞砖讗专讜 讘驻讬专讜讚讗, 讜讘讝讛 驻讬专砖 专讘讬谞讜 诪讛专砖"讜 [诪讜专谞讜 讛专讘 专讘讬 砖诪讜讗诇 讜讬讟讗诇] 讝"诇 (转讛诇讬诐 爪讘, 讗) 诪执讝职诪讜止专 砖执讈讬专 诇职讬讜止诐 讛址砖址旨讈讘指旨转 讜讻讜' 讬执转职驻指旨专职讚讜旨 讻指旨诇 驻止旨注植诇值讬 讗指讜侄谉 讬注讬讬谉 砖诐.
讜诇讻谉 讬砖 诪讝讬拽讬谉 讚拽驻讚讬 讗讝讜讙讜转 讻讬 讛讝讜讙 讛讜讗 谞驻专讚 诪驻谞讬 讻讬 讝讻专 讜谞拽讘讛 讚拽诇讬驻讛 砖讛讜讗 砖专砖诐 诇讗 讛讬讜 讬讻讜诇讬诐 诇讛转讞讘专 讬讞讚 讜谞砖讗专讜 讘驻讬专讜讚讗 讜讚讘专 讝讛 讛讜讗 拽砖讛 注诇讬讛诐 诪讗讚 砖诇讗 讛讬讜 讬讻讜诇讬诐 诇讛讚诪讜转 讘讝讛 讗诇 讛拽讚讜砖讛 砖砖诐 住讬讬诐 讘讞讬讘讜专讗, 讜注诇 讻谉 讻砖讬专讗讜 诇诪讟讛 诪注砖讛 讝讜讙讜转 砖讛讜讗 驻讬专讜讚讗 讝讜讻专讬诐 爪专转诐 讜诪转讙专讬诐 讘诪讛 讚注讘讬讚 讝讜讙讜转.
讜讛谞讛 转讛诇讜转 诇讗诇 砖谞转讘讟诇 谞讝拽 砖诇 讛讝讜讙讜转 诪驻谞讬 讻讬 讛住讬讟专讗 讗讞专讗 谞讞诇砖 讻讜讞讛 讜转讞诇讛 谞转讘讟诇 讘讗专抓 讬砖专讗诇 诪驻谞讬 拽讚讜砖转讛 讜讗讞专 讻讱 谞转讘讟诇 讙诐 诪讘讘诇 讗祝 注诇 讙讘 讚砖讻讬讞讬 砖诐 诪讝讬拽讬谉 讟驻讬. 讜注转讛 讘讝诪谉 讛讝讛 讗讚专讘讛 讛注讜诇诐 注讜住拽讬诐 讘讝讜讙讜转 讜诪谞讛讙 讛谞砖讬诐 驻讛 注讬专讬谞讜 讘讙'讚讗讚 讬注"讗 讗诐 砖讜诇讞讬诐 诪讬谞讬 诪转讬拽讛 讘转讜讱 讛讻诇讬诐 讘砖诪讞转 谞砖讜讗讬谉 讗讜 诪讬诇讛 诪讝讛 诇讝讛 诪拽驻讬讚讬诐 砖诇讗 讬砖诇讞讜 讻诇讬诐 诪住驻专 谞驻专讚 讗诇讗 诪住驻专 讝讜讙 讜谞讛讙讜 讻讚讬 诇讘讟诇 讞砖砖 讛讝讜讙讜转 砖讛讬讛 讘专讗砖谞讛 讜讙讘专 讬砖专讗诇.



专指讘指讗 讗指诪址专: 讻旨讜止住 砖讈侄诇 讘旨职专指讻指讛 诪执爪职讟指专值祝 诇职讟讜止讘指讛, 讜职讗值讬谞讜止 诪执爪职讟指专值祝 诇职专指注指讛. 讛拽砖讛 讛专讘 驻转讞 注讬谞讬诐 讝"诇 讗诪讗讬 诇讗 拽讗诪专 讻讜住 砖诇 '拽执讚旨讜旨砖讈' 诪爪讟专祝 诇讟讜讘讛 讜讗讬谞讜 诪爪讟专祝 诇专注讛? 讜讟驻讬 讛讜讛 诇讬讛 诇诪讬诪专 讻讜住 砖诇 拽讬讚讜砖 讗讬 诪砖讜诐 讚拽讚讬诐 讜讗讬 诪砖讜诐 讚诇讻讜诇讬 注诇诪讗 讘注讬 讻讜住 诪讛 砖讗讬谉 讻谉 讘专讻转 讛诪讝讜谉 讗讬讻讗 诪讗谉 讚讗诪专 讚讗讬谞讛 讟注讜谞讛 讻讜住 (讘专讻讜转 谞讗.) 注讬讬谉 砖诐.
讜谞专讗讛 诇讬 讘住"讚 讚拽讜砖讬转 讛讙诪专讗 讛讬讗 专拽 注诇 砖谞讬 讻讜住讜转 讛讗讞专讜谞讬诐 讚讜拽讗 砖讛诐 砖诇 讘专讻转 讛诪讝讜谉 讜砖诇 讛诇诇 讬注谉 讻讬 讘专讻转 讛诪讝讜谉 讛讬讗 住讬诇讜拽 讜诇讻谉 讻讜住 讘专讻转 讛诪讝讜谉 住讘专讛 讛讜讗 砖讗讬谞讜 诪爪讟专祝 注诐 讛拽讜讚诐 诇讜, 讜讗祝 注诇 讙讘 讚讗诐 谞讗诪专 砖讗讬谞讜 诪爪讟专祝 注诐 讛拽讜讚诐 谞诪爪讗 砖转讛 讝讜讙讜转 诪拽讜讚诐 讜转拽砖讬 注诇 讝讛! 讗讬谉 讝讜 拽讜砖讬讗 讚讬砖 诇讜诪专 住诪讻讬 专讘谞谉 砖讘转讜讱 讛住注讜讚讛 讜讚讗讬 讬砖转讛 讻讜住 讗讞讚 诇驻讞讜转 讻讚讬 诇讘讟诇 讛讝讜讙讜转, 讜专拽 讛拽讜砖讬讗 讛讬讗 注诇 讻讜住 讘专讻转 讛诪讝讜谉 讜讻讜住 讛讛诇诇 讚拽讬讬诪讗 诇谉 讘讬谉 砖诇讬砖讬 诇专讘讬注讬 诇讗 讬砖转讛 讗诐 讻谉 讛诐 讝讜讙讜转 诪诪砖 讜讗讬讱 讬转拽谞讜 专讘谞谉 讻讱 讜诪砖谞讬 讻讜住 砖诇 讘专讻转 讛诪讝讜谉 诪爪讟专祝 诇讟讜讘讛 讗驻讬诇讜 讗诐 诇讗 砖转讛 拽讜讚诐 讗诇讗 专拽 砖谞讬 讻讜住讜转 砖讛诐 砖诇 拽讚讜砖 讜砖诇 讙讗诇 讬砖专讗诇 讬爪讟专祝 注诪讛诐 讻讚讬 砖诇讗 讬讛讬讛 诪住驻专 讝讜讙讜转 讜讝讛讜 专讘讜转讬讛 讚讗祝 注诇 讙讘 讚讘专讻转 讛诪讝讜谉 讬砖 诇讛 讚讬谉 住讬诇讜拽 讜讗讬谞讜 专讗讜讬 砖讬爪讟专祝 讻讜住 讝讛 注诐 讛拽讜讚诐 注诐 讻诇 讝讛 讬爪讟专祝 诇讟讜讘讛, 讜注讜讚 专讘讜转讗 讗讞专讬转讬 讚讗讬谞讜 诪爪讟专祝 诇专注讛, 讚讗讞专 砖砖转讛 讻讜住 专讘讬注讬 讗讬谉 诪爪专驻讬诐 讻讜住 砖诇讬砖讬 砖诇 讘专讻转 讛诪讝讜谉 注诐 讛讻讜住讜转 讻讜诇诐 讗诇讗 谞讞砖讜讘 讻讗诇讜 诇讗 砖转讛 讻讜住 讘专讻转 讛诪讝讜谉 讻诇诇 讜谞诪爪讗 砖讻诇 讛讻讜住讜转 砖砖转讛 讛诐 砖诇砖讛 讚讜拽讗.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讗诪转讗 讜讗"转 讗驻讬诇讜 讗讬 讗诪转讗. 注讬讬谉 讘住驻专 讘专讬转 砖诇讜诐 注诇 讛转讜专讛 驻' 转专讜诪讛 讘驻住讜拽 讜注砖讬转 砖诇讞谉:





驻转讞 注讬谞讬诐

讛讬讻讬 诪转拽谞讬 专讘谞谉 诪讬讚讬 讚讗转讬 诇讬讚讬 住讻谞讛 讜讛转谞讬讗 诇讗 讬讗讻诇 讗讚诐 转专讬 讜讻讜' 讛拽砖讛 讙讚讜诇 讗' 讘砖讜"转 讞讜讜转 讬讗讬专 住讬' 讻"讛 讚诪讗讬 驻专讬讱 讛讗 讗诪专讜 讘住诪讜讱 讚祝 拽"讬 注"讗 讗诪专 注讜诇讗 注砖专讛 讗讬谉 讘讜 诪砖讜诐 讝讜讙讜转 注讜诇讗 诇讟注诪讬讛 讚讗诪专 注砖专讛 讻讜住讜转 转拽谞讜 讞讻诪讬诐 讘讘讬转 讛讗讘诇 讜讗讬 住"讚 讘注砖专讛 讗讬讻讗 诪砖讜诐 讝讜讙讜转 讛讬讻讬 拽讬讬诪讬 专讘谞谉 讜诪转拽谞讬 诪讬诇转讗 讚讗讬转 讘讛 住讻谞讛 讗"讻 讛"谞 谞讬诪讗 讚' 讻讜住讜转 讗讬谉 讘讛诐 诪砖讜诐 讝讜讙讜转 讚讗讬 住"讚 讚讬砖 讘讛谉 讛讬讻讬 诪转拽谞讬 专讘谞谉 诪讬诇转讗 讚讗讬转 讘讛 住讻谞转讗. 讜讛专讘 讛诪讞讘专 讘住讬' 讻"讜 讛砖讬讘 讘讝讛 专拽 讚讘爪讚 诪讛 讬砖 诇讙诪讙诐 讗讬讝讛 讚讘专 讘住讙谞讜谉 讚讘专讬讜 讻讗砖专 讬专讗讛 讛诪注讬讬谉 讘爪讚拽:
讗诪谞诐 谞专讗讛 讚讘专 驻砖讜讟 讚诇拽"诪 讚讛砖"住 拽讬诐 诇讬讛 讚讘讚' 讗讬讻讗 诪砖讜诐 讝讜讙讜转 讜讻讚诪讜讻讞 诪讛讘专讬转讗 讚诪讬讬转讬 讛砖"住 讘住诪讜讱 砖讜转讛 讻驻诇讬诐 讚诪讜 讘专讗砖讜 讜诪讬讬转讬 诇讛 讘诇砖讜谉 转谞讜 专讘谞谉 讚讬讚讜注 诪砖讝"诇 讚讻讬 拽讘讬注讛 讘砖"住 讘专讬转讗 讘诇砖讜谉 转"专 讛讬转讛 砖讜讙专"转 讜诪砖讜讙专"转 诇驻讜诐 专讘谞谉 讜转诇诪讬讚讬讛讜谉. 讜讛讗 讜讚讗讬 诪讘专讬转讗 讝讜 诪讜讻讞 讚讘讚' 讗讬讻讗 诪砖讜诐 讝讜讙讬 讚讛讗 拽转谞讬 砖讜转讛 讻驻诇讬诐 砖讛诐 讝讜讙讜转 讗诇讗 讚诇讗 讞砖 转谞讗 讚讘专讬转讗 砖谞讻谞讬住 讙诐 注砖专讛 讚住诪讬讱 讗诪转谞讬转讗 讚注砖专讛 讻讜住讜转 转拽讜谉 讘讗讘诇. 讜讙诐 讘驻讬专讜砖 拽讗诪专讬 专讘讛 讜专讘 讬讜住祝 讚讘讗专讘注讛 讗讬讻讗 诪砖讜诐 讝讜讙讜转. 讜讗注"讙 讚讗讘讬讬 讜专讘讗 拽讗诪专讬 诇拽诪谉 讜讬砖诪专讱 诇讟讜讘讛 诪爪讟专祝 诇专注讛 讗讬谞讜 诪爪讟专祝 讜专讘讗 注讘讬讚 注讜讘讚讗 讜讗驻拽讬谞讛讜 诇专讘谞谉 讘讗专讘注讛. 讛讚讘专 诪讘讜讗专 讚讘讚讜专讜转 讛讗诪讜专讗讬诐 讛讬讛 诪转诪注讟 住讻谞转 讝讜讙讜转 讜讻诇 讗讞讚 诇驻讬 讚讜专讜 讚讬讘专. 讜讻诪"砖 专砖讘"诐 诇拽诪谉 讜讝"诇 专讘讛 讜专讘 讬讜住祝 讻诪讜 砖讛讬讜 讛讚讜专讜转 讝讛 讗讞专 讝讛 讛讬讜 诪拽诇讬谉 讘讝讜讙讜转 讜驻讜讞转讬谉 注讻"诇 讗诇诪讗 谞砖转谞讜 讛讚讘专讬诐 砖谞讜"转 讚讜专 讜讚讜专. 讗讘诇 讘讬诪讬 讛转谞讗讬诐 讜讗诪讜专讗讬 拽诪讗讬 讛讬转讛 住讻谞转 讝讜讙讜转 讘转讜拽祝 讜诪砖讜诐 讛讻讬 砖讗诇讜 讘专讗砖 注诇 讛转谞讗讬诐 讚转拽讜谉 讚' 讻讜住讜转 讚讗讝 讜讚讗讬 讛讬讛 住讻谞讛 讘讗专讘注讛 讜讻诪讜 砖讗诪专 讬讜住祝 砖讬讚讗 诇专讘 驻驻讗 讘讗专讘注讛 诪讝拽讬谞谉. 讜讗"讻 讬驻讛 砖讗诇讜 讛讬讻讬 诪转拽谞讬 专讘谞谉 讜诪砖谞讜 讻诇 讛谞讬 砖讬谞讜讬讬:
讜讘讛讻讬 谞讬讞讗 讚专讘讗 诪砖谞讬 讛讻讗 讻讜住 砖诇 讘专讻讛 诪爪讟专祝 诇讟讜讘讛 讜讻讜' 讗诇诪讗 讗讬 诇讗讜 讚讘专讻讛 讗讬讻讗 诇诪讬讞砖 诇讝讜讙讜转. 讜诪专 谞讬讛讜 讗驻拽讬谞讛讜 诇专讘谞谉 讘讗专讘注讛. 讜讻讘专 专砖讘"诐 谞专讙砖 诪讝讛 讜转讬专抓 讚诪砖讜诐 讻砖驻讬诐 讗讬讻讗 讗祝 诇专讘谞谉. 讜讝讛 讚讜讞拽 讚讛讻讗 驻专讬讱 诪讘专讬转讗 讚诇讗 讬砖转讛 转专讬 讚讛讬讬谞讜 诪砖讜诐 住讻谞转 诪讝讬拽讬谉 讜讻讘专 讛专讘 讞讜讜转 讬讗讬专 讬讬砖讘 讘讻诇诇 讚讘专讬讜 注"砖. 讗诪谞诐 注诇 驻讬 讛讗诪讜专 谞讬讞讗 讚讘讬诪讬 讛转谞讗讬诐 讛讬讜 讞讜砖砖讬谉 讛专讘讛 诇讝讜讙讜转 讜讙诐 讘讬诪讬 讛讗诪讜专讗讬诐 专讗砖讜谞讬诐 讗诇讗 讚讗讞"讱 讘讬诪讬 讛讗诪讜专讗讬诐 讗讞专讜谞讬诐 讚讜专 讜讚讜专 讛讬讜 诪拽诇讬谉 讜驻讜讞转讬谉 讻诪讘讜讗专 讘砖"住. 讜诪砖讜诐 讛讻讬 转专讬抓 专讘讗 注诇 讚讜专讜转 专讗砖讜谞讬诐:
讛讗诪谞诐 讬砖 诇讛注讬专 讚讛专讬 专讘 驻驻讗 讘讚讜专讜转 讗讞专讜谞讬 讛讗诪讜专讗讬诐 讜讗"诇 讬讜住祝 砖讬讚讗 讚讘讚' 讛诐 诪讝讬拽讬谉 讜讗讬讱 专讘讗 讗驻拽讬谞讛讜 诇专讘谞谉 讘讗专讘注讛 诪砖讜诐 讚住讘专 讜讬砖诪专讱 诇讟讜讘讛 诪爪讟专祝 讜讻讜':
讜讗驻砖专 讚讛讗诪讜专讗讬诐 讬讚注讜 讚讻诇 讚拽驻讬讚 拽驻讚讬 讘讛讚讬讛 讜讚诇讗 拽驻讬讚 诇讗 拽驻讚讬 讘讛讚讬讛. 讜讙诐 讬讚注讜 讚讘讚' 诇讗 拽讟诇讬 讗诇讗 诪讝拽讬 讜讛讬讬谞讜 讘诪讝讬讚 讜诇讗 讘砖讜讙讙. 讜诪砖讜诐 讛讻讬 注砖讜 讛诪爪讗讛 诇拽讘讜注 讘诇讘 讛讛诪讜谉 砖诇讗 讬拽驻讬讚讜 讜讘转讞讬诇讛 专讘 讞住讚讗 讜专讘讛 讘专 专讘 讛讜谞讗 讚专讜砖 讘驻专拽讗 讗讜 讗诪专讬 讘驻专住讜诐 讘诪讚专砖诐 砖诇讜诐 诇讟讜讘讛 诪爪讟专祝 诇拽讘讜注 讘诇讘 讚讘讞' 诇讬讻讗 讝讜讙讬 讜讗讛谞讜 讚讛讻讬 讛讜讛 讚讻诇诐 诇讗 讛拽驻讬讚讜 讘讞' 讜注诇转讛 诇讛诐. 讜讗讞专讬讛诐 谞转讞讻诪讜 专讘谞谉 讚讗转讜 讘转专讬讬讛讜 讘讻诇 讚讜专 诇驻讞讜转 砖讬转讗 讗讜 讚' 讘讟注谞讛 诇拽讘讜注 讘诇讘 讬砖专讗诇 讚诇讗 讬拽驻讬讚讜 讜讛讻讬 讛讜讛 讚诇讗 诪转讝拽讜. 讜诪"砖 讬讜住祝 砖讬讚讗 诇专讘 驻驻讗 讛讜讗 讗讬 拽驻讚讬 讜讘诪讝讬讚. 讜诪"砖 诇拽诪谉 讘砖"住 讘诪注专讘讗 诇讗 拽驻讚讬 讗讝讜讙讬. 谞专讗讛 讚讛讬讛 讘讚讜专讜转 讛讗诪讜专讗讬诐 讛讗讞专讜谞讬诐. 讗讘诇 讘讚讜专 转谞讗讬诐 讛讜讜 拽驻讚讬 讘讻诇 诪拽讜诐 讚转谞讗讬 讚讘专讬转讗 讛讝讛讬专讜 注诇 讝讛 讜住转诪谉 砖诇 转谞讗讬诐 讜专' 讞讬讬讗 讜专' 讛讜砖注讬讗 讜专' 谞讞诪讬讛 砖讞讬讘专讜 讛讘专讬转讜转 讜讛转讜住驻转讜转 讛讬讜 讘讗"讬. 讜讻谉 讛讗诪讜专讗讬诐 讛专讗砖讜谞讬诐 讘讬诪讬讛诐 讛讜讜 拽驻讚讬 讘讻诇讛讜 讗转专讬. 讜讘讛讻讬 专讜讜讞讗 讻诇讛 住讜讙讬讬谉 讻诪讘讜讗专:
讜讗砖讗 注讬谞讬 讜讗专讗讛 诇讛专讘 讘转讬 讻讛讜谞讛 讘讞"讘 讚祝 讗' 诪讞诇拽 讘讬转 讗讘讜转 砖讻转讘 讗讬讻讗 诇诪讬诪专 讚驻砖讬讟讗 诇讬讛 讚讘讚' 讬砖 讘讛谉 诪砖讜诐 讝讜讙讜转 讜诪讬讛讜 讘注砖专讛 谞住转驻拽讜 讜讛讻专讬讞 注讜诇讗 讜讻讜' 讜讛讗专讬讱 诇讗住讘讜专讬 住驻讬拽讬讬讛讜 讘注砖专讛 讜诇讞诇拽 讬爪讗 讘讬谉 讚' 诇注砖专讛 讜住讬讬诐 讚讘砖砖讛 谞诪讬 讗讬谉 诇讛拽驻讬讚 注"砖 讘讗讜专讱 讜讘专讜讞讘. 讜讛谞讛 诪讛 砖讬砖讘 诇拽讜砖讬转 讛专讘 讞讜讜转 讬讗讬专 讚讗讬讻讗 诇诪讬诪专 讚驻砖讬讟讗 诇讬讛 讘讚' 讜讻讜' 讛讬讬谞讜 讻诪"砖 讘注谞讬讜转谞讜 讗诇讗 讚讛专讘 讗诪专讛 讘诇砖讜谉 讗讬讻讗 诇诪讬诪专 讜讛讚讘专 驻砖讜讟 讻诪讜 讚讛讜讻讞谞讜 诪讘专讬转讗 讜诪讛砖"住 讜诪诪讗讬 讚讗诪专讛 讛砖讚 诇专讘 驻驻讗 讻诪讚讜讘专. 讜诪讛 砖讛专讘 砖谞讛 讜砖讬诇砖 诇讜诪专 讚谞住转驻拽讜 讘注砖专讛 讛讜讗 讗砖讙专转 诇讬砖谉 诇讛专讞讬讘 讛讚讘专讬诐 砖讬讛讬讜 砖诪讞讬诐 讜讘讗讬诐. 讗讘诇 诪讗讬 讚驻砖讬讟讗 诇讬讛 讚诇注讜诇讗 砖砖讛 诇讬转 讘讛讜 诪砖讜诐 讝讜讙讜转 诇讗 谞讛讬专讗 讚讻诇讛 住讜讙讬讗 诪砖诪注 讚讛讗诪讜专讗讬诐 讻诇 讞讚 讘爪讬专 转专讬 讚注讜诇讗 讘爪讬专 注砖专讛 讜专讘 讞住讚讗 (讜专讘讗) [讜专讘讛] 讘专 专讘 讛讜谞讗 讘爪专讬 转诪谞讬讗 讜专讘讛 讜专讘 讬讜住祝 讘爪专讬 砖讬转讗 讜讗讘讬讬 讜专讘讗 讘爪专讬 讗专讘注讛 讜诇注讜诇讗 诪讞' 讜诇诪讟讛 讗讬转 讘讛讜 诪砖讜诐 讝讜讙讬 讘讞' 讜讘砖砖讛 讜讘讚' 讻诪讘讜讗专:


讗诪专 专讘 谞讞诪谉 讘专 讬爪讞拽 讗诪专 拽专讗 诇讬诇 砖诪讜专讬诐 讛讜讗 诇讛' 诇讬诇讛 讛诪砖讜诪专 讜讘讗 诪谉 讛诪讝讬拽讬谉 讻转讘 讛专讘 注讬讜谉 讬注拽讘 驻讬' 诇驻讬 讚讘讗讜转讜 讛诇讬诇讛 讻讬讜诐 讬讗讬专 讻讚讻转讬' 讜讬讗专 讗转 讛诇讬诇讛 讜讚讜拽讗 讘诇讬诇讛 讛讞砖讱 讬砖 专砖讜转 诇诪讝讬拽讬谉 讜诇讗 讘讬讜诐 砖讗讬谉 专砖讜转 诇讛讝讬拽 注讻"诇 讜注诪讜 讛住诇讬讞讛 讚拽专讗 讚讻转讬讘 讜讬讗专 讗转 讛诇讬诇讛 谞讗诪专 驻' 讘砖诇讞 讘诇讬诇 讝' 砖诇 驻住讞 砖注诪讜讚 讛讗砖 讛讗讬专 诇讬砖专讗诇 诪砖讗"讻 讘诇讬诇 驻住讞 砖讛讬讜 讘讘转讬讛诐 住驻讜谞讬诐:
讗诪谞诐 讚讘专 讛' 讘驻讬讛讜 讗诪转 讚讗诪专讜 讘讝讛专 驻' 讘讗 讚祝 诇"讞 注"讗 注诇 诇讬诇 驻住讞 讚讛讜讛 谞讛讬专 诇讬诇讬讗 讻讬讜诪讗 讘转拽讜驻转 转诪讜讝 讜讞诪讗 讻诇 注诪讗 讚讬谞讜讬 讚拽讘"讛 讛讛"讚 讜诇讬诇讛 讻讬讜诐 讬讗讬专 讻讞砖讻讛 讻讗讜专讛 注"砖 讜讛诪驻专砖讬诐 驻讬专砖讜 讚谞驻拽讗 诪拽专讗 讚讻转讬讘 诇讬诇 砖诪讜专讬诐 讛讜讗 诇讛' 讛讜讗 讛诇讬诇讛 讛讝讛 诇讛' 讜讗诪专讜 专讝"诇 讚讗讬谉 讛拽讘"讛 诪讬讞讚 砖诪讜 注诇 讛专注讛 讚讻转讬讘 讜讬拽专讗 讗诇讛讬诐 诇讗讜专 讬讜诐 讜诇讞砖讱 拽专讗 诇讬诇讛 讗"讻 讗讬讱 讛讻转讜讘 讻讗谉 诪讬讞住 讛诇讬诇讛 诇讛' 讜诪讜讻专讞 砖讛讬转讛 诪讗讬专讛 讗讜转讛 讛诇讬诇讛 讜讛讬讬谞讜 讚拽讗诪专 专谞讘"讬 讗诪专 拽专讗 诇讬诇 砖诪讜专讬诐 讛讜讗 诇讛' 讜诪讚讻转讬讘 讛' 讙讘讬 诇讬诇讛 砖"诪 砖讛讬转讛 诪讗讬专讛 讻讬讜诐 讜讗"讻 讗讬谉 讻讗谉 诪讝讬拽讬谉 讚诇讗 砖讻讬讞讬 讗诇讗 讘诇讬诇讛 讜诇讗 讘讬讜诐 讜讻转讬讘 砖诪讜专讬诐 诇讻诇 讘谞讬 讬砖专讗诇 诇讚讜专讜转诐 讜讗讛谞讬 砖讻诇 诇讬诇讬 驻住讞讬诐 讗讬谉 讻讗谉 诪讝讬拽讬谉 诪注讬谉 讚讜讙诪讗 诇诇讬诇 驻住讞 讘讬爪"诪. 讜讬转拽专讘 拽爪转 讛注谞讬谉 注讚"讛 讚讘诇讬诇 驻住讞 砖讘讬爪"诪 讛讗讬专 诪诪讝专"讞 讗讜专 讙讚讜诇 讙讚诇讜转 砖谞讬 讘讻诇 讘讞讬谞讜转讬讜 讜讗讬讘讚 讜砖讬讘专 诇讻诇 讛诪讝讬拽讬谉 讜住讟"讗 讻诪"砖 专讘讬谞讜 讛讗专"讬 讝爪"诇 讚讛讬讛 驻诇讗 砖诇讗 讻讚专讱. 讜讻谉 讛讜讗 讘讻诇 诇讬诇 讛转拽讚砖 讞讙 讛驻住讞 讻讬讚讜注 讜诇讻谉 诪砖讜诪专 讜讘讗 诪谉 讛诪讝讬拽讬谉:


专讘讗 讗诪专 讻讜住 砖诇 讘专讻讛 诪爪讟专祝 诇讟讜讘讛 讜讗讬谞讜 诪爪讟专祝 诇专注讛. 讜讗"转 讗诪讗讬 诇讗 拽讗诪专 讻讜住 砖诇 拽讚讜砖 诪爪讟专祝 诇讟讜讘讛 讜讗讬谞讜 诪爪讟专祝 诇专注讛 讜讟驻讬 讛讜"诇 诇诪谞拽讟 讻讜住 拽讚讜砖 讗讬 诪砖讜诐 讚拽讚讬诐 讜讗讬 诪砖讜诐 讚诇讻"注 拽讚讜砖 讘注讬 讻讜住 诪砖讗"讻 讘专讻转 讛诪讝讜谉 讚讗讬讻讗 诪"讚 讚讗讬谞讛 讟注讜谞讛 讻讜住. 讜讬"诇 讚讻讜住 拽讚讜砖 注讬拽专讜 诇讝讻讜专 讬爪"诪 讻诪"砖 诇拽诪谉 讚祝 拽讬"讝 讜诪砖讜"讛 谞拽讟 讻讜住 砖诇 讘专讻讛 砖讗讬谞讜 诪转讬讞住 诇注谞讬谉 讬爪"诪. 讜注讬"诇 讚拽讚讜砖 讚讬"讟 讚专讘谞谉 讻讬讚讜注 讜诪砖讜"讛 谞拽讟 讻讜住 砖诇 讘讛诪"讝 讚讘专讻转 讛诪讝讜谉 讚讗讜专讬转讗 讜讗诇讬诐 讻住讬讛 诇讛爪讟专祝 诇讟讜讘讛 讜诇讗 诇专注讛. 讜讗注"讙 讚谞砖讬诐 讗讬讘注讬讗 诇谉 驻"讙 讚讘专讻讜转 讗讬 讞讬讬讘讜转 讘讘讛诪"讝 讚讗讜专讬转讗 讜讛讻讗 谞砖讬诐 讞讬讬讘讜转 讘讚' 讻讜住讜转 诪"诪 讘讛诪"讝 讗诇讬诐 讟驻讬 讚诇讗谞砖讬诐 讛讜讬 诪谉 讛转讜专讛 讜诪砖讜"讛 讙诐 诇讗砖讛 讞砖讜讘讛 诪讛谞讬 讻讜住 砖诇 讘专讻讛 讛谉 砖诇讗 诇讛爪讟专祝 诇专注讛 讛谉 诇讛爪讟专祝 诇讟讜讘讛 讜诇拽诪谉 讗诪专讜 讘讚祝 拽"讬 注"讘 讚讗砖讛 讞砖讜讘讛 讞讬讬砖讬谞谉 诇讝讜讙讜' 讜转讜 讚讛讟注诐 砖讗诪专讜 讚讗砖讛 讚注诇诪讗 讗讬谉 讘讛 诪砖讜诐 讝讜讙讜转 讛讬讬谞讜 讚诇讗 拽讘讬注讗 诇诪砖转讬 讜讛讜"诇 讻讗专讞 讗讘诇 讛讻讗 讻讬讜谉 讚讞讬讬讘讜转 讗驻讬诇讜 讘住转诐 讗砖讛 讛讬讗 拽讜讘注转 诇砖转讜转 讚' 讻讜住讜转. 讜注讬"诇 讚专讘讗 讗讝讬诇 诇讟注诪讬讛 讚讗诪专 诇拽诪谉 讜讬砖诪专讱 诇讟讜讘讛 讛讜讗 诪爪讟专祝 讜讻讜' 讜讻谉 讛讗诪讜专讗讬诐 讚拽诪讬讛 讗诪专讬 讻讬讜爪讗 讘讝讛 讚诪谞讬谉 驻住讜拽讬 讘专讻转 讻讛谞讬诐 诪爪讟专驻讬 诇讟讜讘讛 讗诇诪讗 诪讬讚讬 讚讘专讻讜转 讗讛谞讬 诇讛爪讟专祝 诇讟讜讘讛 讜诪砖讜"讛 讛砖转讗 讚拽讗讬 诇转转 讟注诐 诇转拽谞转 讞讻诪讬诐 讘讚讜专讜转 讛专讗砖讜谞讬诐 讚讛讜讜 讝讜讙讜转 住讻谞转讗 讻诪砖"诇 谞拽讬讟 谞诪讬 讻讜住 砖诇 讘专讻讛:
讜讛专讘 注讬讜谉 讬注拽讘 驻讬专砖 诪爪讟专祝 诇讟讜讘讛 诇爪讗转 讬讚讬 讚' 讻讜住讜转 讜诇讗 谞讛讬专讗 讜讛注讬拽专 讻驻讬专砖"讬 讜专砖讘"诐 讜讬讙讬讚 注诇讬讜 专注讜 讻讜诇讗 砖诪注转讗 讚诇拽诪谉 讚讗诪专讬 讗诪讜专讗讬 诪爪讟专祝 诇讟讜讘讛 讜讻讜' 讜讛转诐 讜讚讗讬 讻驻讬' 专砖"讬 讜专砖讘"诐. 讜转讜 诪讛 砖讬讬讱 诇砖讜谉 诪爪讟专祝 讛专讬 诪注讬拽专讗 讻讬 转拽讜谉 讚' 讻讜住讜转 讛讻讬 转拽讜谉 讚讻讜住 讙' 讻讜住 讘专讻讛 诪讻诇诇诐:


专讘讬谞讗 讗诪专 讚' 讻住讬 转拽讬谞讜 专讘谞谉 讚专讱 讞讬专讜转 讻诇 讞讚 讜讞讚 诪爪讜讛 讘讗驻讬 谞驻砖讛 讛讜讗. 讗驻砖专 诇讚拽讚拽 讛诇砖讜谉 讜诇转转 讟注诐 讚讻诇 讞讚讗 诪爪讜讛 讘讗驻讬 谞驻砖讛. 讘讛拽讚讬诐 诪讛 砖驻讬专砖讜 讛诪驻专砖讬诐 讘讚' 诇砖讜谞讜转 砖诇 讙讗讜诇讛 讚讻转讬讘 讜讛讜爪讗转讬 讗转讻诐 诪转讞转 住讘诇讜转 诪爪专讬诐 讜讛爪诇转讬 讗转讻诐 诪注讘讜讚转诐 讜讙讗诇转讬 讜讻讜' 讜诇拽讞转讬 讜讻讜' 讚诇诪讗讬 讻转讬讘讬 讘讚' 讝讬诪谞讬 讜诇砖讜谞讜转 砖讜谞讬诐 讜转讬住讙讬 讘讞讚. 讗诇讗 砖讗专讘注讛 驻专拽讬诐 讛讬讜 讚诪砖驻讟 讛诪爪专讬讬诐 讬"讘 讞讚砖 讜讘谞讬住谉 讛拽讜讚诐 讛转讞讬诇讜 诇讘讗 讛诪讻讜转 注诇讬讛诐 讜讘讜讚讗讬 讚诪诪讻转 讛讚诐 讜讗讬诇讱 讛拽诇讜 讛注讘讜讚讛 讜转讜拽祝 讛砖注讘讜讚 诪讬砖专讗诇 讻讬 讛讬讜 注住讜拽讬诐 讜讟专讜讚讬诐 讘讗讘诇诐 讗砖专 讛讜讻讜 讘诪讻讜转 谞诪专爪讜转. 讜讗讞"讱 讘转砖专讬 讘讟诇讛 讛注讘讜讚讛 诇讙诪专讬 讻诪"砖 驻"拽 讚专"讛. 讜讘谞讬住谉 谞讙讗诇讜. 讗讱 注讚讬谉 讗驻砖专 讛讬讛 诇讗讬讝讛 诪诇讱 诇讬诇讞诐 讘谞讜 讜诇砖注讘讚谞讜 讜讛' 讞驻抓 诇诪注谉 爪讚拽讜 诇拽讞谞讜 诇注讘讚讬讜 讜注诪讜 讜讝讜 讛讬转讛 讛讙讗讜诇讛 砖诇讬诪讛 讻讬 砖诪注讜 注诪讬诐 讬专讙讝讜谉. 讜讝砖"讛 讜讛讜爪讗转讬 讗转讻诐 诪转讞转 住讘诇讜转 诪爪专讬诐 讛讬讬谞讜 转讜拽祝 讛砖注讘讜讚 砖讘讛转讞诇转 讛诪讻讜转 讗讻谉 住专 诪专 诪专讬专讜转 转讜拽祝 讛砖注讘讜讚. 讜讗讞"讱 讜讛爪诇转讬 讗转讻诐 诪注讘讜讚转诐 讗祝 注讘讜讚讛 讻诇 砖讛讬讗 讜讛讬讬谞讜 讘转砖专讬 讻讗诪讜专. 讜讗讞"讱 讜讙讗诇转讬 讜讻讜' 讘谞讬住谉 讜诇拽讞转讬 讗转讻诐 诇讬 诇注诐 讜讻讜' 讘住讬讜谉 讘谞转讬谞转 讛转讜专讛 注讻"讚 讛诪驻专砖讬诐. 讜讗诪讜专 专讘谞谉 讚讚' 讻讜住讜转 谞讙讚 讚' 诇砖讜谞讜转 砖诇 讙讗讜诇讛. 讜讛讬讬谞讜 讚讗诪专 专讘讬谞讗 讚' 讻住讬 转拽讬谞讜 专讘谞谉 讚专讱 讞讬专讜转 讻诇讜诪专 讻诪讜 砖讛讬讛 讛讚专讱 诇讬谞爪诇 诪注讟 诪注讟 讘讗专讘注讛 驻专拽讬诐 讘谞讬住谉 讜转砖专讬 讜谞讬住谉 讜住讬讜谉 讜讝讛讜 讚专讱 讞讬专讜转 讻驻讬 讛讚专讱 砖讛讬讛 讛讞讬专讜转 讘讝诪谞讬诐 诪转讞诇驻讬诐 讜讗"讻 讻诇 讞讚 诪爪讜讛 讘讗驻讬 谞驻砖讬讛 讝讻专 诇讛讛讜讗 驻专拽讗 讻讬 讻诇 讻讜住 专讜诪讝 诇驻专拽 讗讞讚 讜讛讚讬谉 谞讜转谉 讻讬 讻诇 讗讞讚 谞讚专砖 诇注爪诪讜:
讜讗讞专 讝诪谉 专讘 专讗讬转讬 诇拽讜讟讬 专讘 讘爪诇讗诇 讻"讬 诇驻住讞讬诐 讜讻转讜讘 砖诐 注谞讬谉 讚' 讙讗讜诇讜转 拽专讜讘 诇诪"砖 讘砖诐 讛诪驻专砖讬诐 讘砖诐 讘注诇 讛诪讻转诐 转讜住驻转 诇讛专讬"祝 砖讛讜讗 专讘 拽讚诪讜谉 讜讬注谉 讬砖 诇讞讘讘 讚讘专讬 讛专讗砖讜谞讬诐 讜诇讛讬讜转 讚讜讘讘 砖驻转讬 讬砖谞讬诐 讗诪专转讬 诇讛注转讬拽 讚讘专讬讜 讜讬砖 讘讛诐 讞讬讚讜砖 讜讝"诇 讚' 讻讜住讜转 转拽谞讜 讞讻诪讬诐 诇注砖讜转 讘诇讬诇 讝讛 讜诇砖诪讜讞 讘讛谉 讻谞讙讚 讚' 诇砖讜谞讬 讙讗讜诇讛 讜讻讜' 砖注诇 讻诇 讗' 诇注爪诪讜 讬砖 诇讛专讘讜转 砖讘讞 讜讛讜讚讗讛 诇诪拽讜' 讛专讗砖讜谉 讜讛讜爪讗转讬 讜讻讜' 砖讘转讞讬' 诇专讜讘 住讘诇 讛注讘讜讚讛 讜讛驻专讱 讛讙讚讜诇 讛讬讛 诪住驻讬拽 砖讬拽诇 诇谞讜 讜讬讜爪讬讗谞讜 诪转讞转 讛注讜诇 讛讛讜讗 讗驻讬诇讜 讛讬讬谞讜 谞砖讗专讬诐 讘讗专抓 讛讛讬讗 转讞转 诪诪砖诇转讜 讛专讬 讙讗讜诇讛 讗' 砖诇 讜讛讜爪讗转讬 讜讛讜讗 讬转讘专讱 讛讜住讬祝 讜讛讜爪讬讗谞讜 讜砖讞专专谞讜 诪讻诇 注讘讜讚转讜 讜诪诪砖诇转讜 讜讝讜讛讬 讙讗讜诇讛 砖谞讬讛 砖诇 讜讛爪诇转讬 讜讗诇讜 讛讜爪讬讗谞讜 诪转讞转 诪诪砖诇转诐 讜诇讗 讚讻讗诐 讜诇讗 讛诪诪诐 讛讬讛 诪住驻讬拽 讜讛讜讗 讬转讘专讱 讛讻讛 讗讜转诐 讘砖驻讟讬诐 讙讚讜诇讬诐 讜讝讛讜 讙讗讜诇讛 讙' 讜讙讗诇转讬 讜讗诇讜 讛讜爪讬讗谞讜 讻讱 讜诇讗 拽专讘谞讜 诇讜 诇注诐 讛讬讛 讚讬 讗讘诇 讛讜讗 讬转讘专讱 讛讜住讬祝 讜诇拽讞谞讜 诇注诐 住讙讜诇讛 讜谞转谉 诇谞讜 转讜专转讜 讜讝讜 讙讗讜诇讛 讙讚讜诇讛 诪讻诇谉 砖讝讜 讙讗讜诇转 讛谞驻砖 讜讛砖讗专 诇讙讜驻讜转 讜注讝"讗 讜诇拽讞转讬 讜讻讜' 讜专讝"诇 诪住讚专讬 讛讛讙讚讛 讛专讞讬讘讜 注谞讬谉 讝讛 讘讗讜' 讗诇讜 诇讗 注砖讛 讻讱 讜讻讜' 讜讛讜住讬驻讜 注讜讚 诇驻专讟 讛注谞讬谞讬诐 讜讛诐 讚讘专讬诐 驻砖讜讟讬诐 讞讜抓 诪诪"砖 讗诇讜 拽专讘谞讜 诇驻谞讬 讛"住 讜诇讗 谞转谉 诇谞讜 讗转 讛转讜专讛 讚讬讬谞讜 砖讬砖 诇砖讗讜诇 诪讛 讛讜注讬诇讛 拽专讬讘转 讛"住 讗诇讜 诇讗 谞转谉 讛转讜专讛 讜讗驻砖专 砖专爪讜 讘讝讛 讻驻讬 诪"砖 讘注诇 讛诪诇诪讚 讻讬 讗讬谉 住驻拽 砖讘讗讜转诐 讬诪讬 讛驻专砖讛 谞诪住专讜 诇讛诐 住讜讚讜转 讜注谞讬谞讬诐 谞驻诇讗讬诐 砖讛讬讜 诪讜注讬诇讬诐 诪讗讚 诇讬讞讬讚讬 住讙讜诇讛 讗讱 驻专讟讬 讛转讜专讛 讜讛诪爪讜转 讛讬讛 爪讚 砖讜讛 讘讛诐 诪讜注讬诇 诇讻诇 讜诪砖诇讬诐 讗转 讛讻诇 讜讛讬讗 讛讬转讛 讞讬讘讛 讬转讬专讛 讜讟讜讘讛 讻诇诇讬转 讜讘讛 谞专讗讬转 讛讗讛讘讛 讛转诪讛 诇讻诇诐 讬讞讚 注讻"诇: [讜注驻"讬 讚讘专讬 专讘讬谞讜 讘注诇 讛诪讻转诐 讗谞讬 讘注谞讬讬 讻转讘转讬 讘讚专讜砖讬诐 讜驻讬专砖转讬 讗讬讝讛 注谞讬谞讬诐 讘住"讚]:





砖注专讬 转讜专转 讘讘诇

(拽讟 讘) 讜诇讗 讬砖转讛 转专讬 讜诇讗 讬拽谞讞 转专讬 讜讻讜'.鈥斪懽ぷ�' 专"讞 讜讻谉 讘专讗"砖 讛砖诪讬讟讜 讛讗 讚诇讗 讬拽谞讞 转专讬. 讜讻谉 讘讚讬谉 砖讗讬谉 诇讝讛 诪拽讜诐 讘讝讜讙讜转 砖讛讜讗 讻谞诪诇讱, 讜讻讚驻专讻讬谞谉 讘"诇讗 讬注砖讛 爪专讻讬讜".





讬讚 讚讜讚

砖诇讞谉 砖诇 诪拽讚砖 砖诇 驻专拽讬诐 讛讬讛. 诪专讻讘转 讛诪砖谞讛 讞状讗 讘拽讜谞讟专住 ~讘专讬讻讜转 讘转 讞砖讘讜谉~{讘专讬讻讜转 讘讞砖讘讜谉}.


讗诪转讗 讘讗诪转讗 讛讬讻讗 讬转讬讘 注讬讬谉 讘专讬讘状砖 住讬诪谉 专爪状讘. 讜讘砖讜状转 诪注讬诇 爪讚拽讛 住讬诪谉 诇状讟 诪壮. 讜注讬讬谉 讘住' 讘专讬转 砖诇讜诐 讚祝 谞状讘 诪讛 砖讛拽砖讛 注诇 讛转讜住驻讜转 讜拽讜砖讬' 砖诇 讗诇讻住讜谉 讻讘专 讛讝讻讬专讜 讘诪注讬诇 爪讚拽讛 讜砖讗专 讚讘专讬讜 诪讙讜诪讙诪讬诐:


讛讬讻讬 诪转拽谞讬 专讘谞谉 诪讬讚讬 讚讗转讬 讘讬讛 诇讬讚讬 住讻谞讛 讜讛拽砖讛 讘讞讜讜转 讬讗讬专 住讬诪谉 讻状讜 讚诪讗讬 诪拽砖讛 讛讗 诇拽诪谉 讗诪专讬谞谉 讚注砖专讛 讗讬谉 讘讛诐 诪砖讜诐 讝讜讙讜转 讚讗诇状讻 讗讬讱 转拽谞讜 专讘谞谉 讻谉 讘讘讬转 讛讗讘诇 诪讬诇转讗 讚讗转讗 讘讛讜 诇讬讚讬 住讻谞讛 讗状讻 讗祝 讗谞讜 谞讜讻讬讞 讜谞讗诪专 ~注砖专讛~{讗专讘注讛} 讗讬谉 讘讛诐 诪砖讜诐 讝讜讙讜转 讚讗诇状讻 讗讬讱 诪转拽谞讬 专讘谞谉 诪讬诇转讗 讚讗转讬讗 诇讬讚讬 住讻谞讛. 讜注"砖 诪讛 砖转讬专抓 讜注讬讬谉 讘讘转讬 讻讛讜谞讛 讘讬转 讗讘讜转 讚祝 讗壮 注"讙 砖转讬专讜抓 讙状讻 诇拽讜砖讬讗 讝讜 讜讗驻砖专 诇讜诪专 讚讙讘讬 注砖专讛 讻讜住转 讗讬谉 诇谞讜 讟注诐 讗讞专 诇转诇讜转 讘讜 转拽谞转 讞讻诪讬谞讜 讝状诇 讗讘诇 讘讚壮 讻讜住转 讻讬讜谉 讚讬砖 讟注诐 讗讞专 诇讗 谞诇诪讚 诪诪谞讜 讚讚壮 讗讬谉 讘讜 讝讜讙讜转 讗诇讗 谞讗诪专 讚转拽讬谞讜 专讘谞谉 诪讟注诪讬诐 讛讗诪讜专讬诐 讜讛诪拽砖讛 讘讗诪转 讝讗转 讛讬转讛 拽讜砖讬转讜 讗讬讱 诪转拽谞讬 专讘谞谉 讜讻讜' 讗讜 谞讬诪讗 讘讗诪转 讚讚' 讗讬谉 讘讜 诪砖讜诐 讝讜讙讜转 讚转拽讬谞讜 讜讛讗诪讜专讗讬诐 讛砖讬讘讜 讻诇 讞讚 诇驻讬 砖讬讟转讜 讜讗状讻 诇讗 谞诇诪讚 讚讚壮 讗讬谉 讘讜 住讻谞讛 讜讬砖 诇讚拽讚拽 讗讬讱 讚讬讬拽 讚注砖专讛 讗讬谉 讘讜 诪砖讜诐 讝讜讙讜转 诇专讘讗 讚讗诪专 讻讜住 砖诇 讘专讻讛 诇讟讜讘讛 诪爪讟专祝 诇专注讛 讗讬谉 诪爪讟专祝 讚讬诇诪讗 讛讟注诐 诪砖讜诐 讻讜住 砖诇 讘专讻讛 讜讗驻砖专 讚讘注砖专讛 讻讜住转 讗讬谉 讘讜 讻讜住 砖诇 讘专讻讛 讜诇讗 诪爪讗转讬 讛讻专注 诇讝讛.


专砖讘状诐 砖诇讞谉 砖诇 诪拽讚砖. 转讜诇讚转 讬爪讞拽.


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

